दो दिन पहले चोरी का प्रयास, अब केस दर्ज, आरोपी गिरफ्तार
डूंगरपुर. दोदिन पहले एक घर में घुसकर भैंस चोरी करके ले जाने का प्रयास करने के मामले में पकड़े गए आरोपी के खिलाफ शनिवार को केस दर्ज कर गिरफ्तारी बताई गई।
दोवड़ा फला पाहेता निवासी चंद्रप्रकाश पुत्र वेणीराम परमार ने बताया कि 24 दिसंबर की आधी रात को अचानक पशुओं की आवाज सुनाई दी। उसने उठकर देखा, तो एक व्यक्ति बाड़े में बंधी भैंस को खोल चोरी कर ले जाने का प्रयास कर रहा था। इस पर चिल्लाते हुए उसने चोर को दबोच लिया। रात को ही पुलिस को भी सूचना दी, लेकिन पुलिस मौके पर नहीं आई, तो वह खुद चोर को थाने ले गया। पूछताछ में आरोपी ने अपना नाम काकरी डूंगरी निवासी जयशंकर पुत्र कालिया परमार बताया। पीड़ित ने आरोपी के खिलाफ चोरी की रिपोर्ट दी, लेकिन पुलिस ने उसे केवल शांतिभंग में गिरफ्तार बताया। जबकि उसने चोरी की रिपोर्ट दी थी। बाद में शनिवार को पुलिस ने आरोपी के खिलाफ चोरी का केस दर्ज कर गिरफ्तार कर लिया। इस बात को लेकर चंद्रप्रकाश परमार ने पुलिस अधिकारियों को ज्ञापन भी सौंपा है। थानाधिकारी बाबूलाल डामोर ने बताया कि आरोपी को पहले शांतिभंग में लिया था। अब उसे चोरी में गिरफ्तार किया है।
hin_Deva hin_Deva hin_Deva